CELEX: 62020CN0583
Language: bg
Date: 2020-11-06 00:00:00
Title: Дело C-583/20: Преюдициално запитване от Kúria (Унгария) постъпило на 6 ноември 2020 г. — EuroChem Agro Hungary Kft./Nemzeti Adó- és Vámhivatal Fellebbviteli Igazgatósága

25.1.2021   
            
            
               BG
            
            
               Официален вестник на Европейския съюз
            
            
               C 28/28
            
         
      Преюдициално запитване от Kúria (Унгария) постъпило на 6 ноември 2020 г. — EuroChem Agro Hungary Kft./Nemzeti Adó- és Vámhivatal Fellebbviteli Igazgatósága
      (Дело C-583/20)
      (2021/C 28/44)
      Език на производството: унгарски
      
         Запитваща юрисдикция
      
      Kúria
      
         Страни в главното производство
      
      
         Жалбоподател: EuroChem Agro Hungary Kft.
      
         Ответник: Nemzeti Adó- és Vámhivatal Fellebbviteli Igazgatósága
      
         Преюдициални въпроси
      
      
                  1)
               
               
                  Трябва ли член 273 от Директивата за ДДС (1) да се тълкува в смисъл, че санкционен режим, който в случай на данъчнозадължени лица, квалифицирани като рискови, не позволява дори при леко нарушение, свързано с Elektronikus Közúti Áruforgalom Ellenőrző Rendszer (EKAER) (Електронна система за контрол върху автомобилния превоз на стоки), да се налага глоба в по-нисък размер от 30 % върху 40 % от стойността на превозваните стоки, нито глобата да се опрощава, надхвърля пределите на възможността за избор, предоставена на държавите членки с посочената разпоредба?
               
            
                  2)
               
               
                  Трябва ли член 273 от Директивата за ДДС да се тълкува в смисъл, че санкция в такъв размер надхвърля (непропорционално) необходимото за постигането на предвидената в посочения член цел за събиране на данъка и борбата с данъчните измами?
               
            
                  3)
               
               
                  Трябва ли член 26, параграф 2 от Договора за функционирането на Европейския съюз (ДФЕС) да се тълкува в смисъл, че приложимият за рисковите данъчнозадължени лица санкционен режим възпрепятства прилагането на принципа на свободно движение на стоки, хора, услуги и капитали?
               
            
         (1)  Директива 2006/112/ЕО на Съвета от 28 ноември 2006 година относно общата система на данъка върху добавената стойност (ОВ L 347, 2006, стр. 1; Специално издание на български език, 2007 г., глава 9, том 3, стр. 7).